cyanic-selkie/wikianc huggingface dataset:
Helen Joseph
Helen Joseph het die ANC se hoogste toekenning, die Isitwalandwe/Seaparankoe-medalje, vir haar toewyding aan die vryheidstryd teen apartheid ontvang.
Straat- en Plekname
Helen Josephstraat (voorheen Kerkstraat, vanaf Nelson Mandelarylaan tot by Kerkplein) in Pretoria is in 2012 na haar genoem.
Westerveld
Plekke
Boschoord, Darp, Diever, Dieverbrug, Doldersum, Dwingeloo, Eemster, Frederiksoord, Geeuwenbrug, Havelte, Havelterberg, Holtinge, Leggeloo, Lhee, Lheebroek, Nijensleek, Oldendiever, Oude Willem, Uffelte, Veldhuizen, Vledder, Vledderveen, Wapse, Wapserveen, Wateren, Westeinde, Wilhelminaoord, Wittelte en Zorgvlied.
Jacqui Safra
Lewe
Jacqui Eli Safra is die seun van Elie Safra (1922–1993) en Yvette Dabbah (1927–2006) en die neef van die Libanees-Brasiliaanse bankier Edmond Safra (1932–1999) wat die Safra-familie se tradisionele bankbelange in Sirië, Libanon, Brasilië en Switserland bedryf het. Hy het 'n akademiese graad aan die Universiteit van Pennsilvanië se Wharton School verwerf en daarna leidende posisies by die Republic National Bank in New York beklee.
Fjodor Dostojefski
Familie en jeug
In 1837 het die gesin na Sint Petersburg vertrek. By die nuwe skool het die seuns gesien hoe ryk kinders bevoorreg word. Fyodor het sy ma op die ouderdom van sestien aan tuberkulose verloor. Hy moes na die militêre akademie gaan, wat hy drie jaar lank verafsku het. Twee jaar nadat Dostojewski uit die diens tree, is sy pa uit wraak deur 'n groep van sy slawe vir sy mishandeling van hulle vermoor. Dit het by Dostojewski 'n groot skuldgevoel veroorsaak: hy het dikwels sy opvlieënde, norse en agterdogtige vader dood gewens.
Brandenburg
Brandenburg (Duits: [ˈbʁandn̩ˌbʊʁk], Nederduits: Bramborg/Brannenborg, Neder-Sorbies: Bramborska) is 'n deelstaat in die noordooste van Duitsland. Die administratiewe hoofstad en grootste stad is Potsdam. Brandenburg grens in die ooste aan Pole, in die suide aan die deelstaat Sakse, in die weste aan die deelstaat Sakse-Anhalt, in die uiterste weste langs 'n klein deel van die Elbe se rivierloop aan die deelstaat Nedersakse en in die noorde aan Mecklenburg-Voorpommere. Die Duitse hoofstad Berlyn, wat 'n eie deelstaat vorm, word volledig deur Brandenburg omring.
Brandenburg se wisselvallige geskiedenis word in historiese bronne gedokumenteer wat sowat tien eeue terugstrek. Die land se status en grense was voortdurend aan veranderinge onderworpe. So het Brandenburg aanvanklik as markgraafskap bestaan, om later 'n keurvorstedom, die kerngebied van Pruise en een van sy provinsies en uiteindelik 'n deelstaat van die Duitse Demokratiese Republiek (DDR) te word wat reeds vyf jaar ná sy stigting in 1947 weer ontbind en in drie administratiewe distrikte – Potsdam, Frankfurt (Oder) en Cottbus – omgeskep is. Met die hereniging van Wes- en Oos-Duitsland op 3 Oktober 1990 het Brandenburg sy vorige status herwin om een van die sestien deelstate van die Federale Republiek van Duitsland te word.
Geografie
Brandenburg lê in die Noord-Duitse Laagvlakte. Sy reliëf word deur twee heuwelreekse en twee laagtes oorheers. Die laagtes is riviervalleie, wat aan sy kante deur moerasgebiede begrens word. Hulle is meestal drooggelê en het vroeër groot hoeveelhede turf opgelewer. Die riviervalleie word in die plaaslike Duitse vakterminologie Bruch of Luch genoem.
Avro Canada CF-100 Canuck
Die Avro Canada CF-100 Canuck is 'n Kanadese vegvliegtuig wat in 'n onderskeppingsrol gebruik is. Dit is die eerste Kanadese vegvliegtuig wat in massas geproduseer is. Dit kon in alle weerstoestamde sowel as 'n nagvegter gebruik word. Die langtogafstand het verseker dat dit oor die groot Kanadese lugruim gebruik word. Die eerste vegvliegtuig model, die Mk 3, is in 1952 in diens gestel in die Koninklike Kanadese Lugmag. Dit was bewapen met agt masjiengewere onder die romp agter die agterste kajuit.
Brandenburg
Klimaat
Brandenburg is in die oorgangsgebied tussen die maritieme klimaatsone van Wes-Europa en die kontinentale klimaat van Oos-Europa geleë en het sodoende 'n gematigde kontinentale klimaat met betreklik warm somers en soms koue winters. Weens die relatief klein hoogteverskille van die terrein is temperatuurverskille tussen die verskillende landsdele beperk tot bepaalde weersituasies.
Maria Wladimirowna, groothertogin van Rusland
Aanspraak op opvolging
Maria hoop die monargie kan eendag herstel word en "is gereed om te antwoord op die oproep van die volk". Toe sy oor die onmin in die Romanof-familie uitgevra is, het sy gesê:
In Januarie 2021 het Maria die morganatiese verlowing aangekondig van haar seun aan Rebecca Virginia Bettarini van Italië. Bettarini het haar tot die Russiese Ortodokse Kerk bekeer en die naam Viktoria Romanowna aangeneem. Maria het die paartjie toestemming gegee om te trou. Sy het bepaal Bettarini sou die titel prinses en die aanspreekvorm "Haar Deurlugtige Hoogheid" hê. Sy sou ook die van Romanof kon gebruik. In Maart het sy Rusland se inval in Oekraïne veroordeel, nadat sy voorheen Rusland se anneksasie van die Krim en Donbas in 2014 gesteun het.
Brandenburg
Nasionaalsosialistiese bewind en Tweede Wêreldoorlog
Teen die einde van die Tweede Wêreldoorlog is die gebied deur die Rooi Leër beset. Die gebiede oos van die Oderrivier is by Pole ingelyf, en met die Duits-Poolse Grensverdrag van die jaar 1990 het die twee lande hulle grenslyn amptelik erken.
Geskiedenis
In 1170/71 het Cisterciënsers die eerste klooster oos van die Elberivier gestig, die Zinna-klooster naby Jüterbog. Tien jaar later het die Lehnin-klooster gevolg. In die vroeë 13de eeu het die Cisterciënser-orde steeds meer kloosters opgerig, waaronder die bekende Chorin-klooster in die huidige Barnim-distrik. Elke klooster het oor sy eie skool, omvangryke biblioteek en 'n gesofistikeerde boerdery beskik.
Ekonomiese ontwikkeling
Die uitvoere, wat sterk begin groei het, is tans een van die belangrikste dryfkragte agter die ekonomiese ontwikkeling van die deelstaat. Brandenburgse handelskantore is onder meer in die Russiese hoofstad Moskou, die Letlandse hoofstad Riga en in die Verenigde Arabiese Emirate geopen.
In 2005 het uitvoere 6,6 miljard € (61,5 miljard ZAR) beloop, 'n styging van 21,6 persent teenoor dié van die vorige jaar. Sedert die jaar 1995 het uitvoere met 258 persent gestyg.
Die toekomstige ekonomiese ontwikkeling sal veral op die toerismesektor steun.
Kookkuns
Brandenburg staan tradisioneel as "Berlyn se groentetuin" bekend. In die omgewing van Beelitz word veral aspersie verbou wat in Berlyn en Brandenburg as die beste in die gebied beskou word. As Beelitzer Spargel het hierdie groente intussen 'n beskermde "aspersie van oorsprong" geword.
Carol White
Carol White (1 April 1943 – 16 September 1991) was 'n Engelse aktrise. Sy was bekend vir haar rolle in die rolprente Poor Cow (1967) en Some Call It Loving (1973), en in die televisiereekse The Avengers (1961) en The Wednesday Play (1964).
Japan Nasionale Roete 1
Nasionale Roete 1 is 'n nasionale snelweg op die eiland van Honsjoe in Japan. Dit verbind Chūō, Tokio in die Kantō streek met die stad van Osaka, Osaka-prefektuur in die Kansai streek.
Johannes Henricus Meiring Beck
Sir Johannes Henricus Meiring Beck (1855–1919), bekend as Meiring Beck, was 'n Suid-Afrikaanse minister en komponis. Hy is gebore op Worcester in 1855. Hy ontvang sy onderwys aan die South African College en kwalifiseer in die geneeskunde in Edinburg, Skotland, in 1879. Hy praktiseer in Kaapstad en in 1898 word hy parlementslid vir Worcester. Hy verwerf gou aansien vanweë die Beck-wet. In 1908 word hy 'n Kaapse afgevaardigde na die Nasionale Konvensie. Met Uniewording is hy aangestel as senator en in 1916 word hy onder Louis Botha Minister van Pos- en Telegraafwese, 'n pos wat hy tot sy dood in 1919 behou. Hy woon baie jare in die Ou Drosdy op Tulbagh. Hy doen baie vir die bewaring van Suid-Afrikaanse monumente en was 'n vaardige komponis. Hy sterf in 1919.
Disleksie
Voorkoms van disleksie
Daar bestaan geen akkurate statistiek wat die voorkoms van disleksie aandui nie. Sekere navorsers raam dat soveel as vyftien persent van die bevolking deur disleksie aangetas word. Ander skat weer die voorkoms op so laag as een tot twee persent van die bevolking. Vervolgens is sommige navorsers van mening dat die versteuring hoofsaaklik by manlike persone voorkom. Die verskil in voorkoms tussen vroulike en manlike disleksielyers word so drasties as vier teen twaalf geraam. Ander glo weer dat onlangse navorsing min verskille tussen die geslagte aandui wat die voorkoms van die versteuring betref.
Taalprobleme
Ouditiewe taalversteuring word dikwels as die primêre oorsaak van disleksie gesien. Ouditiewe taalversteuring is die onvermoë om 'n verband te vorm tussen die gesproke woord en sy geskrewe vorm. Ongeveer 86% van die persone wat disleksies is, ly aan hierdie versteuring.
Kaapse Afrikaans
Kaapse Afrikaans het 'n paar ander kenmerke wat nie tipies in Afrikaans voorkom nie.
Saturnus se ringe
Indeling en struktuur
Die digste dele van Saturnus se ringstelsel is die A- en die B-ring, wat geskei word deur die Cassini-verdeling. Saam met die C-ring, wat in 1850 ontdek is en dieselfde eienskappe as die Cassini-verdeling het, vorm hulle die "hoofringe". Dié is digter en bevat groter deeltjies as die dowwer "stofringe". Laasgenoemde sluit in die D-, G- en E-ring, asook ander verder as die hoofringstelsel. Hierdie verstrooide ringe word as "stowwerig" beskryf vanweë die klein grootte van hul deeltjies (dikwels net ’n mikrometer in deursnee); hulle bestaan nie uit stof nie, maar nes die hoofringe hoofsaaklik uit waterys. Die F-ring, net buite die A-ring, is moeiliker om in ’n kategorie te plaas; dele daarvan is baie dig, maar dit bevat ook ’n groot mate van stofgroottedeeltjies.
Skotse Rugbyunie
Die Skotse Rugbyunie (Engels: Scottish Rugby Union, afgekort “SRU”; Skots-Gaelies: Aonadh Rugbaidh na h-Alba) is die bestuursliggaam wat rugby in Skotland beheer. Dit is die tweede oudste Rugbyunie, in 1873 gestig as die “Scottish Football Union”.
Selfvertroue
Mans teenoor vroue
Bewyse het ook vasgestel dat vroue wat meer selfversekerd is, hoë prestasie evaluasies mag ontvang, maar nie so goed soos mans wat dieselfde gedrag toon nie. Maar selfversekerde vroue word beskou as beter werkskandidate as beide mans en vroue wat beskeie opgetree het. In die nasleep van die eerste golf van feminisme en vroue se rol in die arbeidsmag tydens die Eerste Wêreldoorlog, het Maslow gevind dat sommige vroue wat 'n meer "Dominante" persoonlikheid besit het  meer selfversekerd was en dus sou streef na intellektuele doelstelings en dit ook sou bereik as diegene wat 'n minder "dominante" persoonlikheid gehad het - selfs al het hulle dieselfde vlak van intelligensie as die "minder dominante" vroue gehad. Phillip Eisenberg het egter later dieselfde dinamiek by mans gevind.
Selfvertroue in verskillende kulture
Sommige het vasgestel dat selfvertroue meer aanpasbaar is in kulture waar mense nie baie bekommerd is oor die handhawing van harmonieuse verhoudings nie. Maar in kulture waar positiewe gevoelens en selfvertroue minder waardeer word, is instandhouding van goeie interpersoonlike verhoudings belangriker, en daarom is selfkritiek en 'n bekommernis om eie beeld te beskerm, meer aanpasbaar. Byvoorbeeld, Suh et al. (1998) beweer dat Oos-Asiërs nie so bekommerd is om selfvertroue te kweek as Amerikaners nie en baie vind selfs dat Asiërs beter presteer as hulle nie selfvertroue het nie.
Maatreëls
Een van die vroegste metodes van meting van selfvertroue het 'n 12-punt skaal gebruik wat vanaf nul genommer is, wat wissel van 'n minimum telling van iemand wat "bedees en selfveragtend is,skaam, besluiteloos,swak selfbeeld het " na 'n boonste ekstreme telling wat iemand wat "besluite kan neem, absoluut selfversekerd is en seker is van sy eie besluite en opinies."
Die meer konteksgebaseerde Persoonlike Evalueringsskaal (PEI), ontwikkel deur Shrauger (1995), meet selfbeeld en selfvertroue in verskillende aspekte (praat in openbare plekke, akademiese prestasie, fisiese voorkoms, romantiese verhoudings, sosiale interaksies, atletiese vermoë en algemene selfvertroue telling. Ander opnames het ook selfvertroue op 'n soortgelyke wyse gemeet deur voorbeelde van meer konkrete aktiwiteite op te stel (bv. nuwe vriende, opvolg van kursusse, tydsbestuur, ens.). Die Mededingende Staatsangsinventaris-2 (CSAI-2) meet op 'n skaal van 1 tot 4 hoe selfversekerde atlete voel oor die wen van 'n wedstryd wat voorle. Net so vereis die Trait Robustness of Sport-Confidence Inventory (TROSCI) dat respondente numeriese antwoorde op 'n negepuntskaal gee wat sulke vrae beantwoord oor hoe hulle selfvertroue toeneem of afneem en hoe sensitief hulle selfvertroue tot prestasie en negatiewe terugvoer is.
Robert Wagner
Robert John Wagner jr. (gebore op 10 Februarie 1930) is ’n Amerikaanse akteur en rolprentvervaardiger.
Geaffekteerde taalgebruik
Tog hou hierdie teorie nie dwarsoor die wêreld ewe veel water nie. Die adel van Nederland het vroeër byvoorbeeld heelwat woorde verfrans om hul van die burgery te onderskei, maar toe die Nederlandse burgers alledaagse woorde verfrans, het die adel weer hul taal begin verdiets. In Suid-Afrika wissel die siening van die bry-r (ʁ) gewoonlik tussen plat maar tog kinderlik-ongekunsteld. Jan Smuts het byvoorbeeld sy bry behou, maar D.F. Malan het sy Swartlandse bry afgeleer toe hy in die bediening gegaan het, omrede dit vir hom hinderlik was. In Nederland word die "brouw-r" weer as "bekakt" (snobisties) beskou, omrede die bry 'n na-aapsel van die Standaardfrans (die statustaal van destyds) is. Die woord bry is trouens afkomstig uit die Nederlands "brouwen", van "breu", wat "pap" beteken. Om te bry het dus beteken om te praat of jy pap in jou mond het; 'n soort spraakgebrek.
Robert Wagner
Persoonlike lewe
Later, in sy outobiografie, het Wagner erken hulle het ’n rusie gehad voor sy verdwyn het. Volgens die lykskouingsverslag was Wood se alkoholinhoud 0,14% en spore van twee soorte medikasie is in haar bloed gevind: ’n pil teen bewegingsiekte en ’n pynpil wat die uitwerking van alkohol verhoog. Daar is bevind haar dood was ’n ongeluk; sy het waarskynlik gegly en in die water geval.
Petrus Bosman
Lewensloop
Jan Petrus Bosman is in 1928 op Kuilsrivier van 'n Afrikaanse gesin gebore. Hy was familie van die bekroonde skrywer, Herman Charles Bosman (1905–1951). As tiener het hy vir klasse aan die Universiteit van Kaapstad se Balletskool ingeskryf, waar hy onder Dulcie Howes en Cecily Robinson opgelei is. In 1949 (op 21 jarige ouderdom) is hy na Londen om sy studies onder Anna Northcote (ook bekend as Anna Severskaya) voort te sit.
Paul van Rusland
Vroeë lewe
In 1773 trou Paul met Wilhelmina Louisa van Hesse-Darmstadt en sy kry die nuwe naam Natalia Aleksejewna. Katharina neem Paul op in die keiserlike raad. Sy wil hê hy moet ondervinding opdoen vir sy toekomstige amp as keiser. Toe sy eerste vrou op 26 April 1776 met die geboorte van hul kind sterf, reël Katharina ’n nuwe huwelik op 7 Oktober 1776 met die beeldskone Sophia Dorothea van Württemberg, wat die nuwe naam Maria Fjodorowna kry. In dié tyd is Paul in ’n paar intriges gewikkel. Hy beweer dat daar ’n aanslag op sy lewe was en beskuldig selfs sy ma daarvan dat sy hom wil laat vermoor. Daarna verwyder Katharina hom uit die keiserlike raad en hou hom op ’n afstand.
Bewind
Ná die dood van Katharina die Grote in 1796 word Paul op 42 keiser van Rusland. Hy doen dadelik navraag oor Katharina se testament met die idee om dit dalk te vernietig, want daar is gerugte dat sy hom onterf het ten gunste van sy oudste seun, Aleksander. Hierdie vrees dra waarskynlik by tot Paul se uitvaardiging van die Pauliniese Wette oor die opvolging van die troon volgens eersgeboortereg. Dit is nooit deur sy opvolgers verander nie.
The Elder Scrolls
The Elder Scrolls (verkort as TES) is 'n rol-vertolking videospeletjie reeks wat deur Bethesda Game Studios ontwikkel is en was gepubliseer deur Bethesda Softworks.
Suid-Afrikaanse Standaardtyd
Somertyd word nie in die tydsone gebruik nie.
Gerd von Rundstedt
Aan die begin van die Tweede Wêreldoorlog is hy herroep as bevelvoerder van die Suidelike Leërgroep tydens die inval in Pole. Hy was in bevel van Leërgroep A tydens die Slag van Frankryk, en het die Haltbevel tydens die Slag van Duinkerken aangevra. Hy is bevorder tot die rang van veldmaarskalk in 1940. Tydens die inval van die Sowjetunie was hy in bevel van die leër van die Suidelike Leërgroep, verantwoordelik vir die grootste omsingeling in die geskiedenis tydens die Slag van Kiëf. Hy is in Desember 1941 van sy bevel onthef, maar word in 1942 teruggeroep en as opperbevelvoerder in die Weste aangestel.
Lindley, Gauteng
Lindley SH is 'n groep landbouhoewes noord van Johannesburg, Suid-Afrika.
Erich von Manstein
Gebore in 'n aristokratiese Pruisiese familie met 'n lang geskiedenis van militêre diens, het Manstein op 'n jong ouderdom by die leër aangesluit en diens gedoen aan beide die Westelike en Oostelike Front gedurende die Eerste Wêreldoorlog (1914-18). Hy het aan die einde van die oorlog die rang van kaptein gehad en was aktief in die tussen oorlogtydperk om Duitsland te help om haar gewapende magte te herbou. In September 1939, tydens die inval in Pole aan die begin van die Tweede Wêreldoorlog, dien hy as stafhoof by Gerd von Rundstedt se leërgroep Suid. Adolf Hitler het die strategie van Manstein vir die inval in Frankryk van Mei 1940 gekies, 'n plan wat later deur Franz Halder en ander lede van die Hoogste Bevelsorde verfyn is.
Erika Henningsen
Erika Henningsen (gebore 13 Augustus 1992) is 'n Amerikaanse aktrise.
Paul Signac
Biografie
In 1886 het Signac en Vincent van Gogh mekaar in Parys ontmoet. In 1887 het die twee kunstenaars gereeld saam na Asnières-sur-Seine gegaan waar hulle tonele soos rivierlandskappe en café's geskilder het. Aanvanklik het Van Gogh Signac se los skildertegniek bewonder. In Maart 1889 het Signac Van Gogh in Arles besoek. Die volgende jaar het hy 'n kort reis na Italië onderneem waar hy Genua, Florence, en Napels gesien het.
Otjimbingwe
Geskiedenis
Die administrasie het egter teen 1892 geheel en al na Windhoek verskuif en die spoorlyn tussen Swakopmund en Windhoek, wat kort na 1900 voltooi is, het ver van Otjimbingwe verbygegaan. Dié twee faktore het spoedig tot die nedersetting se verval bygedra.
Burlington, Vermont
Geskiedenis
Die plaaslike timmerhoutbedryf het met die voltooiing van die spoorwegverbinding tussen Burlington en Rutland in 1849 vinnig begin groei, en die opening van die Central Vermont Railroad-spoorweg in 1862 het die plaaslike suiwelbedryf in staat gestel om sy produkte op markte dwarsoor Nieu-Engeland en Québec aan te bied.
Demografie van Denemarke
Hierdie artikel handel oor die bevolkingsyfers met betrekking tot die Deense bevolking, wat bevolkingsdigtheid, volkere, opvoedingspeil, volksgesondheid, ekonomiese status, godsdiensgroepe en ander bevolkingsaspekte insluit.
CIA World Factbook demografiese statistiek
Die volgende bevolkingspreidingstatistiek kom uit die CIA World Factbook, tensy anders vermeld.
Ouderdomstruktuur: (2009 beraming)
Etniese groepe:
Terence Stamp
Loopbaan
duimnael|links|180px|Stamp in 1973 (foto: Allan Warren).
Stark Sands
Stark Sands (gebore 30 September 1978) is 'n Amerikaanse akteur en vervaardiger. Hy is bekend vir sy rolle in die rolprente 11:14 (2003), Flags of our Fathers (2006), en Inside Llewyn Davis (2013).
Japan Nasionale Roete 4
Nasionale Roete 4 is 'n nasionale snelweg in oos-Honsjoe, Japan. Dit het die langste hooflyn van enige snelweg in Japan met 743.6 km (462.1 mi). Met sy uitbreidings is dit die tweede langste snelweg in Japan 854.9 km (531.2 mi) na die Nasionale Roete 58, wat 884.4 km (549.5 mi) lank is, met sy maritieme afdelings ingesluit.
Katie Volding
Katie Volding (gebore 13 Februarie 1989) is 'n Amerikaanse aktrise. Sy is bekend vir haar rolle in die televisiereekse ABC TGIF (1990), Teen Angel (1997), en Ladies Man (1999).
Jean-Claude Carrière
Carrière was 'n alumnus van die École normale supérieure de Saint-Cloud en was president van La Fémis, die Franse filmskool wat hy help vestig het. Hy is opgemerk as 'n gereelde medewerker saam met Luis Buñuel op die draaiboeke van laasgenoemde se laat Franse films.
Chubut (provinsie)
Die Provinsie Chubut (Spaans amptelik: Provincia del Chubut) is in die suide van Argentinië in die Patagonië-streek. Die hoofstad is Rawson en die grootste stad is Comodoro Rivadavia.
Léon Foucault
Middeljare
In 1850 het Foucault ’n eksperiment gedoen deur die Fizeau-Foucault-apparaat te gebruik om die spoed van lig te meet; dit het bekend geword as die Foucault-Fizau-eksperiment en is beskou as die “laaste spyker in die doodskis” van Isaac Newton se korpuskulêre teorie van lig toe dit aangedui het dat lig stadiger deur water as deur lug beweeg.
Afsterwe en daarna
Foucault is op 11 Februarie 1868 oorlede aan wat waarskynlik ’n geval van vinnig ontwikkelende veelvuldige sklerose was en is in Parys in die Cimetière de Montmartre begrawe.
Angkor Thom
Die terrein
Die meeste van die groot Angkor-ruïnes het groot basreliëfs wat verskeie gode, godinne en ander buiteaardse wesens uit mitologiese stories uitbeeld, asook uit epiese gedigte van die antieke Hindoeïsme (aangepas deur eeue van Boeddhisme). Tussen dié figure is werklike diere soos olifante, slange, visse en ape, asook draakagtige wesens wat lyk soos die slange (met pote en kloue) wat in Chinese kuns aangetref word.
Beck-wet
Die Beck-wet is die populêre naam vir die Wet op Voorkoming van Onwettige Praktyke, wat in 1912 deur die Suid-Afrikaanse Parlement aanvaar is, hoofsaaklik op aandrang van sir Meiring Beck. Die doel daarmee was om korrupsie tydens verkiesings uit te skakel.
NG gemeente Reitz
Die NG gemeente Reitz is ’n Vrystaatse gemeente van die Nederduitse Gereformeerde Kerk. Dis in 1891 gestig as die 29ste gemeente in die Oranje-Vrystaat, vroeër dieselfde jaar as Bothaville en Thaba 'Nchu.
Prins Nikolaas Romanof
Aanspraak op opvolging
Wladimir se dogter, Maria, maak ook aanspraak op die hoofskap van die huis op grond daarvan dat haar pa die laaste manlike dinas was en dat alle ander Romanofs uitgesluit is weens hul ouers se morganatiese huwelike. Kragtens die opvolgingswette van die Russiese Ryk moes troonopvolgers "gelyke" huwelike aangaan met ander koninklikes (dus buitelandse prinsesse), anders kon hul kinders hulle nie opvolg nie.
Niels-Martin Eriksen
Niels-Martin Eriksen (gebore 25 Maart 1969) is 'n Deense akteur. Hy is bekend vir sy rolle in die televisiereekse Teatret ved Ringvejen (2006), Tidsrejsen (2014), en Follow the Money (2016).
Montpelier, Vermont
Geskiedenis
Montpelier is in die tydperk tussen 1781 en 1787 gestig. Die naam is deur kolonel Jacob Davis gekies en afgelei van die Franse stad Montpellier. Aangesien Frankryk die onafhanklikwording van die Verenigde State destyds gesteun het, was Franse plekname baie gewild. 'n Ander voorbeeld in Vermont is Calais, wat ook deur Davis vernoem is.
Danksy die kenmerkende bladgoudkoepel word die huidige gebou, wat in 1859 voltooi is, deur talle toeriste as een van die mooiste administratiewe geboue in die VSA beskou.
Primus inter pares
Primus inter pares (Latyn vir "eerste onder gelykes") beteken dat een lid van ’n groep dieselfde regte as al die ander het, maar tog ’n hoër aansien geniet. Die posisie het gewoonlik ’n verteenwoordigende karakter en beteken nie dat die persoon meer voorregte het nie. ’n Primus inter pares het dikwels wel bykomende take, byvoorbeeld as voorsitter of woordvoerder.
Blyvooruitzicht
Blyvooruitzicht is 'n goudmyndorpie op die Wesrand in Gauteng, Suid-Afrika. Dit is ongeveer 3,5 km suid van Carletonville en 80 km wes van Johannesburg geleë.
Ou Pastorie, Fraserburg
Die Ou Pastorie op Fraserburg is die eerste pastorie wat die plaaslike NG gemeente laat oprig het om sy leraar te huisves, vyf jaar ná die gemeente se stigting in 1851. Dit huisves reeds jare lank die plaaslike museum en is een van net drie nasionale gedenkwaardighede op dié Karoodorp. Sy restourasie omstreeks 1979 was die grootste projek van sy aard wat tot in daardie stadium hier uitgevoer is nadat ook die Peperbus, voormalige Anglikaanse kerkie en kruithuisie destyds opgeknap is.
Die gebou is aan die begin van 1856 voltooi met Henry Burnett as boumeester. Die plan is deur die kerkraad opgestel, maar heel moontlik het ds. Carl Arnoldus Bamberger (hier bevestig in 1854) heelwat inspraak gehad het in die ontwerp aangesien die huis 'n merkwaardige grondplan het en die binnedeure in metrieke mate pleks van Engelse mate uitgevoer is.
Kuryakin
Kuryakin is 'n Sweedse musiekgroep wat in 2003 deur Petter Gjöres (stem, kitaar, rekenaars) en Johan Norberg (kitaar, rekenaars) gegrond is. Die twee het aan die Universiteit van Uppsala ontmoet en Kristina Dahlman (agtergrondsang, rekenaars) het later aangesluit. Die musiek word deur Petter en Johan saamgestel wat samples en idees aan mekaar deur die pos stuur en 'n paar keer per maand saam speel.
Ou Pastorie, Fraserburg
Die huis se ontwerp
Die kerkraad het in 1855 'n ontwerp vir 'n gewelhuis - soortgelyk aan dié wat vandag nog op Prins Albert staan - verwerp ten gunste van ’n "moderner" plan met wolfente, pleks van gewels. Die fasade van die gebou het 'n voordeur met bolig en vier skuiframe ontvang. Deur 'n smal portaal is toegang verkry tot twee voorkamers en 'n agterkamer (eetkamer) met gekurfde mure wat vaagweg herinner aan die Barokstyl.
Noord-Afrika
Noord-Afrika of Noordelike Afrika is die noordelike gedeelte van die kontinent van Afrika. Die gebied sluit die lande Algerië, Egipte, Libië, Marokko, Soedan, Suid-Soedan, Tunisië, Wes-Sahara en dikwels ook Mali, Mauritanië, Niger en Tsjad in. Die belangrikste inheemse taal is Arabies en die religie is die Islam.
Die presiese gebied word nie altyd presies dieselfde afgebaken nie.
Ou Pastorie, Fraserburg
Restourasie
Daar was net genoeg geld om vir die arbeid te betaal en in plaas van om geld by goedgesindes te kollekteer, is hulle gevra om sekere hoeveelhede boumateriaal te skenk. Gelukkig kon die dienste bekom word van 'n bruin bouer met baie kennis van outydse boumetodes en boumateriaal en hy kon sorg dat alle nuwe werk outentiek lyk. Sonder sy kundigheid sou die bakoond in die kombuis seker nie weer opgebou kon word nie.
Vlieënde Hollander
By Terneuzen in Nederland is daar 'n monument wat hierdie legende herdenk.
Richard Wocke
Herkoms
Wocke was die seun van Albert Carl Theodor Wocke en sy vrou, Ernestine von Wagenschüte. Hy het sy opleiding aan ’n bouskool in Duitsland ontvang, maar weggeloop omdat dit hom verveel het, en hom aan die Kaap gevestig nadat die skip waarop hy onderweg was, by Kaap Agulhas gestrand het. (Die bronne vermeld nie waarheen hy op pad was nie.) Hy het blykbaar enkele jare lank in Kaapstad opleiding as pleisteraar en steenlêer gekry onder die mentorskap van die Duits gebore argitek Carl Otto Hager, wie se robuuste, Neo-Gotiese styl van kerke hy as ontwerper oorgeneem het.
Goewermentsgebou en stadsaal
duimnael|regs|220px|Wocke se Basotho-oorlogsmonument, [[Bloemfontein. Dié foto is omstreeks 1916 geneem.]]
Mary Wollstonecraft
Engelse skryfster, filosoof, reisskrywer en kampvegter vir vroueregte
Gebore
10 September 1797
Oos-Wes-skisma
Die groot skeuring
Hoewel die twee Kerke eintlik herenig is in 1274 by die Tweede Konsilie van Lyon en in 1439 by die Konsilie van Florence, het die Ortodokse Kerk dit in albei gevalle teengestaan. Daar word gemeen die afgevaardigdes wat vir die hereniging gestem het, het hul magte oorskry.
Biedermeier
Biedermeier in die skilderkuns
Peter Fendi was as skilder/kunstenaar 'n belangrike verteenwoordiger van die tydperk gewees.
Cameron Mackenzie
Politieke loopbaan
Voor die munisipale verkiesing in 2006 het Mackenzie besluit om as onafhanklike wyksraadkandidaat in die Stad Johannesburg te staan. Hy het die persepsie gehad dat die Demokratiese Alliansie 'n party vir 'slegs ryk wit mense' was. Nadat hy met die plaaslike DA-raadslid, John Mendelsohn, gesels het en na 'n toer deur een van Johannesburg se meer as 180 informele sinkplaat-nedersettings, het Mackenzie besluit om by die party aan te sluit. Hy het vanaf 2006 op sy wykskomitee gedien totdat hy in 2009 as DA-PR-raadslid ingesweer is.
Mackenzie is herkies tot die parlement tydens die algemene verkiesing in 2019 en word deur Maimane aangestel as adjunkskaduminister van kommunikasie en digitale tegnologie. Hy is in Desember 2020 weer deur die nuutverkose DA-leier, John Steenhuisen, in sy skadukabinet aangestel.
Rondawel
'n Rondawel is 'n karakteristieke tipe Suid-Afrikaanse huis. Sy ontwerp is afgelei van die sirkelvormige hut van inheemse stamme, wat in seksies opgedeel is en met 'n grasdak bedek word. Vanweë die lae boukoste, koelheid en algemene geskiktheid in die klimaat, het die rondawel 'n gewilde vorm van argitektuur geword en word dit steeds aansienlik gebou.
Peter Falk
Loopbaan
Falk is twee keer vir ’n Oscar benoem: vir Murder, Inc. (1960) en Pocketful of Miracles (1961), en het die Emmy vyf keer gewen (vier keer vir Columbo) en die Golden Globe een keer.
Aleksander I van Rusland
Persoonlike lewe
Aleksander trou op 15-jarige ouderdom met die 14-jarige Louise van Baden (1779–1826), wat die naam Elisabeth Aleksejewna kry. Uit die huwelik word twee dogters gebore, wat albei baie jonk sterf:
Aleksander het ook 9 buite-egtelike kinders gehad:
By Marguerite-Josephine Weimer
Geologiese tydperke
Siluur (483-408 miljoen jaar gelede)
Met gunstiger klimaatstoestande wat heers, herstel die korale, sponse en stekelhuidige diere geleidelik van die katastrofe wat die aarde getref het. Daar is genoeg voedsel vir roofdiere, wat al groter word. Intussen ontwikkel ekosisteme ook op die klam oewers van riviere en mere. Van die nuwe setlaars is groenalge en swamme – maar die mees geslaagdes is die eerste egte plante, die lewermosse. Hulle is in staat om spore te vorm wat droogte oorleef, al is hul struktuur te eenvoudig om toe te laat dat hulle meer as 'n sentimeter of twee hoog groei. Selfs hulle moet grootliks plek maak vir vaatplante, wat beskik oor gespesialiseerde weefsel wat water en voedsel vervoer. Cooksonia, 'n spoordraende vaatplant met blaarlose takke wat sowat 10 cm hoog word, groei op rivierwalle. Teen die einde van die tydperk kruip die eerste geleedpotige diere uit die water om dié nuwe voedselbron te benut. Aan die einde van die Siluur is die land nog grootliks kaal en bedek met rotse en sand – maar aan sommige oewers gedy lae plantegroei.
Perm (286-245 miljoen jaar gelede)
Dié tydperk gaan gepaard met groot landmassaverskuiwings wat tot die vorming van een reusevasteland, Pangea, lei. Klimaatsveranderinge vind in baie wêrelddele plaas, veral later in die Perm. Party gebiede raak droër en warmer; ander gaan 'n ystydperk binne, en op sommige plekke wissel winter- en somertemperature met tot 50°C. Die reusevarings is veral kwesbaar en word grootliks deur naaksadige plante soos broodbome, ginkgo's en saadvarings vervang. Verskeie reptielsoorte raak gespesialiseer vir 'n bepaalde rol. Meterlange mesosourusse keer terug na die water waaruit hul voorsate 40 miljoen jaar tevore gekom het en vang vis met hul lang, smal bekke vol vlymskerp tande. Die wydverspreide Coelurosauravus is die eerste reptiel wat hom tot die lugruim wend: sy ribbes steek aan weerskante van sy liggaam uit en hy sweef met behulp van 'n vel tussen dié bene.
Nadat 'n reeks wêreldwye katastrofes die Paleosoïkum (tydperk van antieke lewe) sowat 245 miljoen jaar gelede tot 'n einde gebring het, het net sowat vyf persent van die ou spesies oorgebly. Uit hulle sou die organismes ontwikkel wat die Mesosoïkum (middeltydperk van lewe) oorheers – veral die groot reptiele.
Jura (208-144 miljoen jaar gelede)
Seekrokodille soos Metriorhynchus het gladde liggame, stertvinne en swempote, wat hulle in baie opsigte beter aangepas maak by 'n onderwaterbestaan as hul latere verwante. Die skouspelagtigste seediere van die Jura is die plesiosouriërs en verwante pliosouriërs. Pliosouriërs soos die 12 m lange Liopleurodon is vreesaanjaende roofdiere wat selfs op groot vleiseters jagmaak.
Kryt (144-65 miljoen jaar gelede)
In die see gedy ook reptiele. Die seeskilpad Archelon word meer as 3 m lank. Plesiosouriërs kry strawwe mededinging van 'n nuwe groep, die mosasouriërs. Dié akkedisse word tot 10 m lank en maak jag op ammoniete wat steeds volop in die see voorkom. Nie net gewerwelde diere word uitsonderlik groot nie: Inoceramus, een van verskeie indrukwekkende weekdierspesies van die Kryt, is 'n mossel met 'n skulp wat 1,8 m in deursnee is.
Dié katastrofe is waarskynlik te wyte aan 'n asteroïde met 'n deursnee van 10 km wat die aarde naby Yucatan in Mexiko tref. Dit veroorsaak soveel stof in die atmosfeer dat baie plante nie kan fotosinteer nie. Hulle, asook die diere wat regstreeks of onregstreeks van hulle afhanklik is, sterf uit. Soos 'n mens sou verwag, word diere wat baie kos benodig, die swaarste getref. Dié katastrofe bring 'n einde aan die Mesosoïkum. In die Senosoïkum kry die tot dusver klein, onbenullige soogdiertjies uiteindelik die kans om tot hul reg te kom.
Cholera
Cholera is 'n infeksie van die dunderm deur die bakterie Vibrio cholerae. Daar is verskillende vibrio-bakterieë, waarvan die meeste die ingewande aantas. V. cholerae veroorsaak egter epidemiese cholera. Die kiem produseer 'n gifstof, 'n enterotoksien, wat veroorsaak dat die dunderm groot hoeveelhede vloeistowwe, soute en minerale afskei, wat dan aanleiding gee tot waterige diarree. In sommige pasiënte is die simptome minder ernstig, maar in ernstige gevalle veroorsaak cholera lewensbedreigende ontwatering en sterftes.
Geskiedenis
Cholera-epidemies breek ook dikwels uit tydens oorloë, ná 'n natuurramp of in vlugtelingkampe waar daar onvoldoende skoon water en sanitasiegeriewe is. In 1994 is nie minder nie as 400 000 gevalle van cholera uit 94 verskillende lande by die Wêreldgesondheidsorganisasie aangemeld.
H.J.M. Redelinghuys
Skryfwerk
Die boekie Agter die vyeblare verskyn ook onder die skuilnaam Hermanus by die S.A. Bybelvereniging.
Pauline Brunius
Pauline Brunius (10 Februarie 1881 – 30 Maart 1954) was 'n Sweedse aktrise, regisseuse, en skryfster. Sy was bekend vir haar rolle in die rolprente Charles XII (1925), Charlotte Löwensköld (1930), en Doktorns hemlighet (1930).
Ken Sansom
Ken Sansom is 'n Amerikaanse akteur. Hy is bekend vir sy rolle in die rolprente The Long Goodbye (1973), Airport 1975 (1974), en Nausicaä of the Valley of the Wind (1984), en in die televisiereeks The New Adventures of Winnie the Pooh (1988).
Kafeekat-beeld
Voor die stadsaal in Pleinstraat in Stellenbosch is 'n lewensgroot beeld van die kafee-kat.
Ruitersport
Ruiterspele
Wedstryde wat deur 2 spanne te perd gespeel word, word ruiterspele genoem. Die oudste en bekendste ruiterspel is polo. Die Persiese digter Firdausi het reeds van 'n polowedstryd melding gemaak wat in omstreeks 600 v.C. tussen die Perse en Turkmene plaasgevind het. Vroeër is polo in groot dele van Asië gespeel, maar in die 19e eeu is dit slegs in die verafgeleë gebiede van Noord-Indië beoefen en dit is hier waar Britse offisiere daarmee bekend geword het.
Die wedstryd word deur 2 berede skeidsregters beheer. Eersterangse wedstryde word in 6 speelperiodes (tjakkars) ingedeel en minder belangrike wedstryde in 4. Elke tjakkar duur 7,5 minute. Polo is 'n baie duur sport omdat elke speler oor minstens 2 perde moet beskik aangesien perde tussen tjakkars omgeruil mag word.
Wuxi
Wuxi (Chinees: 汕头) is 'n stad in die Chinese provinsie Jiangsu met 'n bevolking van 6 372 624 in 2010.
Johann Koch
Bredasdorp
Ds. Koch het sy werk met ywer aangevang en met toewyding voortgesit. Hy was 'n liefhebber van spesiale dienste. So kom daar in De Kerkbode etlike berigte voor wat van die groot seën by sulke dienste ontvang, getuig. Eerw. R. Blake skryf in die kerkblad dat daar op die dienste in Oktober 1898 deur die studente Le Clus en Van Rensburg 'n kenlike seën gerus het. Die belangstelling by die gewone Sondagdienste het algaande so toegeneem dat die Kerkraad in 1899 twee groot galerye met 200 sitplekke in die kerk aangebring het. Om aan te toon dat daar bale werk in die gemeente was, het ds. Koch in Maart 1898 oor die 50 groot en ou mense wat nie kon lees of skryf nie, aangeneem. Die Pinkstertye van 1901 en 1902 was andermaal tye van groot verkwikking op geestelike gebied. In 1903 het ds. H.P. van der Merwe en die evangelis Eksteen spesiale dienste in die gemeente gehou. Ds. Koch het baie nadruk gelê op die noodsaaklikheid van gebed en voorbidding in en deur die gemeente. Onder sy nagelate papiere is daar aantekeninge van sy toespraak oor "Bethel", by die inwyding van 'n biduursaal op 23 Februarie 1901.
Wes-Afrika
Die 16 onafhanklike lande wat weens die dekolonisasie ná die Tweede Wêreldoorlog tot stand gekom het, verskil grootliks wat inwonertal, oppervlakte en ekonomiese potensiaal betref. In 'n paar gevalle is die bestaansmoontlikhede twyfelagtig en Wes-Afrika kan oor die algemeen as een van die armste gebiede ter wêreld beskou word. Die pogings tot ekonomiese samewerking tussen die lande word bemoeilik deur talle faktore, waarvan die meeste ’n erfenis van koloniale oorheersing is.
Die reliëf is beperk tot die Bauchi- en die Jos-plato (tot 2 010 m) in Nigerië en die Futa Dalon (hoogste punt Jurugal, 1 515 m) en die Lomagebergte (1 948 m) in Guinee. Wes-Afrika het 'n moesonklimaat. Die temperatuur wissel deur die jaar van 25 tot 30 °C. Tussen November en Mei is dit oorwegend droog en dan waai die harmattan soms. Dit is 'n relatief keel, droë wind wat in die warm, vogtige kusgebied (2 000–3 000 mm reënval per jaar) as die "dokter" bekend staan. In die binneland is die harmattan dikwels belaai met stof en sand en kan dit baie onaangenaam wees. Die reënseisoen, waartydens die aanlandige suidwesmoeson waai, is tussen Mei en November. Na die binneland neem die reënval geleidelik af. Tussen die savannegebied en die woestyn is die sogenaamde Sahelsone, die noordelike deel van Wes-Afrika, wat berug is vir die langdurige droogtes wat soms daar voorkom.
Borskanker
Voorkoms van en sterftes weens borskanker
Borskanker is wêreldwyd die algemeenste kanker by vroue. Een uit elke twaalf vroue loop die risiko om in haar leeftyd borskanker te ontwikkel.
Suid-Afrika
Dié verskille tussen die voorkoms- en sterftesyfers word toegeskryf aan die groeiende bewustheid van borskanker en gepaardgaande vroeë diagnose en behandeling. Soos met die meeste kankers, het borskanker wat vroeg opgespoor en behandel word, 'n baie beter kans om genees te word as gevorderde kanker.
Behandeling
Om vas te stel of die kanker versprei het, word die kliere (nodes) onder die arm verwyder vir patologiese ontleding. As daar kankerselle in die kliere teenwoordig is, is dit 'n aanduiding dat die kanker wel versprei het.
Dit behels slegs die verwydering van die knop in die bors en die limfkliere onder die arm, en nie die verwydering van die hele bors nie. Dié behandeling word opgevolg met 'n kursus bestraling. Navorsing het deurslaggewend getoon dat behoudende chirurgie dieselfde resultate en dieselfde lewensverwagting bied as die meer ingrypende mastektomie of borsverwydering. In vroue wat reeds menopouse bereik het, kan die behandeling verder opgevolg word met tamoksifeen, 'n middel wat hormone blokkeer. In jonger vroue word ovariese ablasie ('n metode om te verhoed dat die eierstokke estrogeen produseer) toenemend gebruik om die lewens van borskankerpasiënte te red. Dit word gedoen met behulp van spesifieke middels, of deur die verwydering of bestraling van die eierstokke. Die behandeling van gevorderde borskanker - oftewel borskanker wat versprei het - is nie soseer op genesing gerig nie, maar op die doeltreffende beheer van die siekte en die lewensgehalte van die pasiënt. Dit behels gewoonlik chirurgie ('n mastektomie of knopuitsnyding), bestraling en chemoterapie. Die dokter kan ook hormoonterapie soos tamoksifeen gebruik om die pasiënt se estrogeenvlak te verlaag.
Swift
Oorsig
Die sentrum van waar die satelliet beheer word, is by die Universiteit van Pennsilvanië geleë. Die bestuur daarvan word behartig deur die universiteit en subkontrakteurs.
Jens Stoltenberg
Sedert 1990 het Stoltenberg meermale as 'n lid van die Noorse regering gedien - tot in 1991 as staatssekretaris in die departement van omgewingsbewaring, tussen 1993 en 1996 as minister van energie en ekonomiese sake en tot in 1997 as minister van finansies.
Elsa Carlsson
Elsa Carlsson (13 Februarie 1892 – 13 Oktober 1978) was 'n Sweedse aktrise. Sy was bekend vir haar rolle in die rolprente The Nurtull Gang (1923), Åh, en så'n grabb (1939), en Love Mates (1961).
Chuck Yeager
Vlieënier
Kolonel Chuck Yeager het die Army Distinguished Service-medalje ontvang.
.se
.se is die Internettopvlakdomein vir Swede.
De Tijd
De Tijd was die eerste Nederlandse koerant in die Oranje-Vrystaat.
Analitiese meetkunde
duimnael|Cartesiese koördinate.
Alfeus
Alfeus, ook bekend as Alpheios (Grieks: Ἀλφειός), was in die Griekse mitologie ’n rivier en riviergod. Soos die meeste riviergode was hy die seun van Okeanos en Tetis.
Alfeus is ook die rivier waarvan Herakles die vloei verander het tydens die vyfde van sy twaalf take, om die Augiasstal in ’n enkele dag skoon te maak, ’n taak wat as onmoontlik beskou is.
Meester Eckhart
Lewe
Die eerste betroubare kennis van sy lewe is paassondag, 18 April 1294. Op dié dag preek hy as dosent oor die Libri Quattuor Sententiarum van Petrus Lombardus in die kerk van die dominikanerklooster St. Jacques in Parys. In laat 1294, word Eckhart aangestel as Prior van Erfurt en owerste van Thüringen. Sy vroegste bekende werk, Reden der Unterweisung (Gesprekke van instruksie), ‘n reeks lesings vir nuweling monnike, dateer van die tyd (1295–1298). In 1302, word hy gestuur na Parys om die hoof van die Dominikane se teologie te word. Hy bly daar tot 1303. Die kort Parisian Questions dateer van die tyd.
Wese van God en skepping
Die denke volgens prosesmatige strukture word as 'n wesenlike deel beskou van Meester Eckhart se teologiese sieninge. Daarmee sou Eckhart in kontras te staan kom teenoor die substansie-ontologie van Thomas van Aquino. Terwyl by Thomas die Godelike bestaan die basis vir sy denke is, is die verhouding in Eckhart se Quaestiones anders: Deus est intelligere (God is om te verstaan). God word gelykgestel met die denke. Met Eckhart is daar sprake van 'n filosofie van die Gees. In die preke voor die Algemene Raad en in die lesings oor die wysheid van Ben Sirag wys Meester Eckhart op 'n noukeurige onderskeid tussen die twee sienings. Die bestaan van God kan nie onderskei word van die ‘denke’ oor God nie, maar is 'n geïntegreerde bestanddeel daarvan: Esse est Deus (Daar is 'n God).
Rajendravarman II
Lewe
Bouwerk aan die Banteay Srei, die versierde tempel van pienk sandsteen noord van die hoofkompleks in Angkor, het tydens sy bewind begin. Rajendravarman II is deur sy 10-jarige seun opgevolg wat as Jayavarman V regeer het.
Nasionale snelweë van Japan
301 tot 400
301 302 303 304 305 306 307 308 309 310 311 312 313 314 315 316 317 318 319 320 321 322 323 324 325 326 327 328 329 330 331 332 333 334 335 336 337 338 339 340 341 342 343 344 345 346 347 348 349 350 351 352 353 354 355 356 357 358 359 360 361 362 363 364 365 366 367 368 369 370 371 372 373 374 375 376 377 378 379 380 381 382 383 384 385 386 387 388 389 390 391 392 393 394 395 396 397 398 399 400
Hubble-ultradiepveld
Beskrywing
Op 25 September 2012 het Nasa ’n beter weergawe van die foto uitgereik wat die Hubble Ekstreme Diepveld (XDF) genoem word. Die XDF wys sterrestelsels van tot 13,2 miljard jaar gelede, minder as 600 miljoen jaar ná die Oerknal.
Luyolo Mphithi
Opleiding
Mphithi het aan die Universiteit van die Witwatersrand 'n BA- graad in politieke wetenskap, internasionale betrekkinge en regte, sowel as 'n gesamentlike honneursgraad in internasionale betrekkinge en politieke wetenskap behaal. Hy is tans besig met sy meestersgraad in Publieke Administrasie aan dieselfde universiteit.
Toekennings
Mphithi is bekroon met die Ernest Oppenheimer-gedenkbeurs, die Mandela Rhodes-beurs, Mellon-Mays Voorgraadse Genootskap, sowel as die Mandela Washington Genootskap van die Young African Leaders Initiative.
Ham (voedsel)
Geskiedenis
Die preservering van varkboudvleis as ham het 'n lang geskiedenis, met Cato die ouere wat in die De Agri Cultura rondom 160 v.C. geskryf het oor die "versouting van hamme".
Metodes
Ham word geproduseer deur rou varkvleis in te lê in sout, ook bekend as droë kuur, of in soutwater, ook bekend as nat kuur. Rook kan ook gebruik word.
Pous Stefanus II
Stefanus II (III) was die 92ste pous (of die 93ste voor 1961) van die Rooms-Katolieke Kerk. Die nommering "II (III)" dui op die feit dat Pous Stefanus (II) voor 1961 as wettige pous getel is.
Pontifikaat
Tydens sy pontifikaat het die Lombarde onder leiding van koning Aistulf, Ravenna weer verower en begin om Rome onder druk te plaas. Stefanus gaan persoonlik na Frankryk om hulp te soek by Pepyn die Korte, koning van die Franke. Hy ontmoet Pepyn op 6 Januarie 754 by Ponthion. Op 28 Julie 754 salf Stefanus Pepyn en sy familie en gee hom en sy nageslag die titel "patricius romanorum". Dit het later die fondament van die Heilige Romeinse Ryk geword. Pepyn het die pous toe gehelp, Italië twee keer binnegeval en die Lombarde verjaag.
St. James Kerk, Kaapstad
Die St. James Kerk in Kaapstad, Suid-Afrika, is ’n groot kerk wat in 1900 gebou is. Dit staan ook as die St. James Church, Kenilworth, bekend.
Vryheidsparty (Denemarke)
Die Vryheidsparty (Deens: Frihedspartiet, FP) is ’n Deense Christen-demokratiese politieke party.
Wasabi
Gebruike
Wasabi is 'n gewilde spesery van Japannese oorsprong en word of as 'n wortelstompie verkoop, wat baie fyn gerasper moet word voor gebruik, of as gedroogde poeier in massahoeveelhede.
Battery 9
Lede
Die groep het 'n redelike paar lede gehad oor die jare, met Paul Riekert en Huyser Burger wat die konstante lede sedert 1995 is. Die huidige kitaarspeler is Dawid Kahts, wat ook kitaar gespeel het vir NuL en Thys Nywerheid. Deesdae dra die groep swart pakke tydens hul optredes, behalwe vir Huyser wat gemaklike klere verkies het. Huyser Burger is op 5 Desember 2011 oorlede aan nier- en lewerversaking.
Ander projekte
Paul Riekert en 'n ander paar lede van die groep het saamgesmelt met ander musiekprojekte. 'n Voorbeeld hiervan is Breinskade, 'n album wat uitgereik is wat hoofsaaklik die gebreek is van enigiets is waarop hul hul hande kon lê. Meer onlangse projekte sluit General Dealer, 'n elektroniese album in, asook die vreemde klanke van Floukop, deur Paul Riekert en André van Rensburg ('n voormalige Battery 9 kitaarspeler), onder die naam Die Menere.
Ek sien met my kleine ogies
Identifiseer 'n voorwerp wat aan almal sigbaar is. Begin dan die spel deur te sê, "Ek sien met my kleine ogies iets wat met 'n [eerste letter van voorwerp] begin." Die ander moet dan die verskillende dinge wat met die letter begin opnoem tot hulle by die regte een uitkom.
As voorbeeld: "Ek sien met my kleine ogies iets wat met 'n 'R' begin." Die ander raai dan: 'ruit', 'radio', 'rathefboom' tot by die regte item uitgekom word.
As alternatief kan die kleur van die voorwerp gebruik word.
Aambeibossie
Eienskappe
Die plant verkies om op duine te groei en is uiters giftig vir vee.
Eccapas
Bain het met spanne Khoikhoi die hele pad tusssen Grahamstad en Fort Beaufort gebou. Die pad staan bekend as Queens's Road. Dit gaan by Fort Brown (Oos-Kaap) oor die Visrivier.
Vlag van Frankryk
Gebruik van die drie kleure onder koninklikes
Die verduideliking hieronder oor die kleure volg die chronologiese volgorde van hul voorkoms.